Δεν είμαι βίαιος άνθρωπος.
Κάθε άλλο.
Ποτέ στη ζωή μου δεν έχω μπλέξει σε καβγά.
Τον πρώτο μου φόνο τον διέπραξα μόλις στα 42.
Καλά, ως την επόμενη βδομάδα είχα φτάσει σχεδόν στη μισή ντουζίνα.
Μα όλα έγιναν με την καλύτερη πρόθεση.
Ήταν η λογική συνέπεια από τη νέα ενσυνείδητη προσέγγιση στη ζωή,
για να ευθυγραμμίσω στην εντέλεια το επάγγελμα και την οικογενειακή ζωή μου.
ΕΝΣΥΝΕΙΔΗΤΟΣ ΦΟΝΟΣ
Προ τριμήνου, όλα ήταν διαφορετικά.
Ήμουν τόσο μακριά από την ενσυνειδητότητα όσο ο πελάτης μου από την αθώωση.
Τον βρήκαν σε ένα κοσμηματοπωλείο
όπου ήθελε να διαλέξει δαχτυλίδι αρραβώνων.
Αλλά αντί για λεφτά, κουβαλούσε ένα γεμάτο όπλο.
Δεν του άρεσε το δαχτυλίδι, χτύπησε τον κοσμηματοπώλη
και τον έριξε σε μια προθήκη.
Καθώς ο συναγερμός είχε ήδη ενεργοποιηθεί, ο κατηγορούμενος τέθηκε υπό κράτηση.
Θέλετε να σχολάσετε τις κατηγορίες;
Ο πελάτης μου δεν θέλει να μιλήσει.
Αλλά σας διαβεβαιώνω ότι ήταν ένα ατυχές, μεμονωμένο περιστατικό
για το οποίο μετανιώνει.
Ήταν μια σπασμωδική αντίδραση
στον αγώνα του να ενσωματωθεί στην κοινωνία μας.
Ο κος Τσίμγκιουλ ασπάζεται τις αξίες μας περί γάμου κι οικογένειας.
Το δαχτυλίδι αρραβώνων είχε σκοπό
να επισημοποιήσει τη μακροχρόνια σχέση του με τη Γερμανίδα κοπέλα του.
Ζητώ να ακυρωθεί το ένταλμα κράτησης.
Δεν υφίσταται κίνδυνος φυγής ή υποτροπής.
Έχει ποινικό μητρώο.
Όχι για βίαια εγκλήματα.
Κρίνω αβάσιμη την υπόθεση ότι ο πελάτης μου ίσως δραπετεύσει.
Έχει μια σταθερή σχέση, σχεδόν αρραβώνα.
Έχει σταθερή δουλειά. Έχει μόνιμη διεύθυνση.
Με τους γονείς του.
Αν όμως όλα αυτά δεν σας αρκούν, ευχαρίστως θα πληρώσουμε εγγύηση.
Το μηνιαίο εισόδημα του πελάτη μου
ανέρχεται σε 1.500 ευρώ μετά τους φόρους.
Βασιζόμενοι σ' αυτό το ποσό, θεωρώ
ότι 3.000 ευρώ θα ήταν υπεραρκετά.
Μισεί άτομα σαν εμένα.
Και δεν έχει κι άδικο.
Όταν ήμουν φοιτητής Νομικής με ιδανικά, θα μου φαινόταν δίκαιο
ένας τέτοιος αλήτης να φυλακιστεί για λίγα χρόνια.
Αλλά με την εμπειρία μου ως συνήγορος υπεράσπισης,
σε μόλις δύο ώρες, τον έβγαλα τον βλάκα με εγγύηση.
-Να τος. -Γεια!
-Ευχαριστώ, κύριε δικηγόρε. -Ναι.
-Με έβγαλε, παιδιά. -Ωραίο ρολόι.
Τι λέει; Θα παρτάρουμε απόψε;
Έχεις άλλα σχέδια σήμερα, νομίζω.
Σκατά.
-Τι θέλει; -Την κάνω. Τσάο.
Το αφεντικό των αλητών και συνάμα ο βασικός πελάτης μου
ήταν ο Ντράγκαν Ζέργκοβιτς.
Ναρκωτικά, πόρνες, όπλα.
Ένας όχι και τέλειος συνδυασμός, θα 'λεγα.
Η δουλειά μου δεν ήταν μόνο να γλιτώνω τους μπράβους του,
αλλά και να εκσυγχρονίζω το επιχειρηματικό χαρτοφυλάκιό του
και να κρατώ τις δραστηριότητές του κάτω από το ραντάρ του εισαγγελέα.
Η οικογένειά μου ζούσε καλά απ' αυτό. Δυστυχώς, χωρίς εμένα.
Πάντα γυρνούσα αργά ή κι έλειπα τελείως.
Ακόμα κι όταν ήταν σημαντικό.
Σπάνια μπορούσα να κάνω κάτι γι' αυτό. Ο χρόνος μου ανήκε σ' άλλους.
Γεια.
Αλλά και πάλι, έφταιγα εγώ.
Σκατά.
Αν μη τι άλλο, είμαστε σίγουροι για τις προτεραιότητές σου.
Να πούμε καμιά κουβέντα πρώτα, προτού περάσουμε στις κατηγορίες;
Δεν κοιτάς εσύ τα θλιμμένα μάτια της.
Ακόμα κι αν ο έρωτάς μας δεν είχε σβήσει τελείως,
προφανώς δεν τον φροντίσαμε αρκετά όταν γίναμε μια μεγάλη οικογένεια.
Εν ολίγοις, τα πηγαίναμε όπως πολλές πετυχημένες νέες οικογένειες.
Σκατένια.
Ειλικρινά, δεν έχω κουράγιο να μαλώνω μαζί σου.
Όμως, αυτό σίγουρα δεν πάει άλλο.
Ορίστε.
Ίσως αυτό να 'ναι για σένα.
ΕΝΣΥΝΕΙΔΗΤΟΤΗΤΑ ΕΣΩΤΕΡΙΚΗ ΓΑΛΗΝΗ-ΕΞΩΤΕΡΙΚΗ ΑΡΜΟΝΙΑ
Ενσυνειδητότητα;
Σοβαρολογείς;
Έλα τώρα.
Το θεωρείς χαζό γιατί το πρότεινα εγώ.
Όχι, επειδή το θεωρώ χαζό.
Άκουσέ με.
Ξέρω, δεν θα αλλάξεις για μένα.
Όχι πια. Και δεν χρειάζεται.
Αλλά ίσως για την Έμιλι.
Συγγνώμη, αγάπη μου.
Δυστυχώς, σήμερα δεν πρόλαβα.
Αλλά θα επανορθώσω, εντάξει;
Αν ήμουν σπίτι, όσα έκανα ήταν λάθος.
Αν γυρνούσα πολύ αργά, πάλι ήταν λάθος.
Δεν είχα άλλη επιλογή
από το να ρίχνομαι πιο πολύ στη μισητή δουλειά μου.
-Καλημέρα. -Καλημέρα.
Χαίρετε.
-Καλημέρα. -Κύριε Ντίμελ.
Πρέπει να υπογράψετε κάτι.
-Είναι ο καλύτερος στο γραφείο. -Θα δούμε.
Μάλιστα.
Δεν σας κάλεσαν καν;
Φυσικά και ήξερε ότι δεν με είχαν καλέσει.
Ήμουν η Σταχτοπούτα του δικηγορικού γραφείου.
Συγγνώμη.
Μπορούσα να κάνω τις βρόμικες δουλειές, αλλά δεν με καλούσαν στον χορό.
Πέραν της δουλειάς ως συνήγορος,
διοχέτευα τα ύποπτα έσοδα του Ντράγκαν σε άπειρα ιδρύματα,
μεταφορικές εταιρείες και φραντσάιζ.
-Καλημέρα. -Καλημέρα.
Έβγαζα τα προς το ζην κάνοντας καλό για τους κακούς.
Φυσικά, γνώριζα ξεκάθαρα
ότι το σύστημα που είχα δημιουργήσει δεν είναι καλό.
Ούτε για τους άλλους, ούτε για μένα, ούτε για την οικογένειά μου.
ΕΝΣΥΝΕΙΔΗΤΟΤΗΤΑ, ΕΥΕΞΙΑ
Σαφώς, έπρεπε να αλλάξω κάτι.
Μα θεωρούσα την ενσυνειδητότητα αναμάσημα εσωτεριστικών ανοησιών
που αναβιώνουν κάθε δεκαετία και πασάρονται με άλλο όνομα.
Όλα αυτά τα θεωρούσα μπούρδες.
Όμως, για την κόρη μου θα πήγαινα από τα Σόδομα στα Γόμορρα,
αν σε κάποια απ' αυτές τις πόλεις η οικογένειά μας θα σωζόταν.
ΓΙΟΣΚΑ ΜΠΡΑΪΤΝΕΡ ΕΚΠΑΙΔΕΥΤΗΣ ΕΝΣΥΝΕΙΔΗΤΟΤΗΤΑΣ
ΓΙΟΣΚΑ ΜΠΡΑΪΤΝΕΡ-ΠΡΙΝ 17 ΛΕΠΤΑ ΣΗΜΕΡΑ, 11:00
Περάστε.
Ευχαριστώ.
Το ραντεβού μας ήταν στις 11.
Ειλικρινά, χαίρομαι που κατάφερα να το βολέψω καν.
Θα ήθελα να ολοκληρώσουμε λίγο πιο γρήγορα το πρόγραμμα.
Στην ίδια τιμή;
Ο δρόμος δεν είναι πιο σύντομος αν τρέχεις.
Πάντως, φτάνεις πιο γρήγορα.
Η γυναίκα μου θεώρησε ότι θα μου έκανε καλό να έρθω εδώ, αλλά…
-Νομίζω ότι είμαι σε λάθος μέρος. -Όχι, δεν είστε.
Σας γνωρίζω εδώ και 20 λεπτά
και πιστεύω ότι είστε στο σωστό μέρος.
Δεν γίνεται να με ξέρετε 20 λεπτά. Είμαι εδώ μόλις τρία λεπτά.
Μπορούσατε να 'στε εδώ πριν από 20 λεπτά.
Όμως, προφανώς κάνατε κάτι άλλο κατά τα πρώτα 15 λεπτά.
Μετά, στεκόσασταν έξω για τρία λεπτά σκεπτόμενος αν θα ξαναχτυπήσετε, σωστά;
Ναι.
Και στα τρία λεπτά που είστε εδώ,
έμαθα ότι δεν θεωρείτε δεσμευτικά τα ραντεβού σχετικά με την ευημερία σας.
Επιτρέπετε σε άλλους να ορίζουν τις προτεραιότητές σας.
Και τέλος…
δεν αντέχετε τη σιωπή.
Όχι κι άσχημα.
Ναι.
Αν γι' αυτό δεν θέλετε να κάνουμε σεξ,
θα ένιωθα σαν στο σπίτι.
Γιόσκα Μπράιτνερ. Καλώς ήρθατε.
Μπιορν Ντίμελ.
Μήπως έχετε εσπρέσο;
Πείτε μου πέντε πράγματα που σας οδήγησαν εδώ σήμερα.
Ας ξεκινήσουμε με την άσκηση για τον χειρισμό της σιωπής.
-Δεν μιλάτε για τον εαυτό σας; -Είμαι δικηγόρος.
Μιλάω για τους άλλους.
Δοκιμάστε το.
Λοιπόν…
Δεν αρκούν οι ώρες της μέρας. Δεν μπορώ να βγω από την πρίζα.
Πιέζομαι στη δουλειά και στο σπίτι.
Είμαι ευαίσθητος. Αγχωμένος. Δεν βλέπω αρκετά την κόρη μου, την Έμιλι.
Μου λείπει. Η γυναίκα μου δεν εκτιμά τη δουλειά μου.
-Η δουλειά μου δεν με εκτιμά. -Δεν ξέρετε να μετράτε.
Ορίστε;
Εννιά από αυτά τα πέντε είναι κλασικά συμπτώματα στρες.
Είστε στο σωστό μέρος έστω και γι' αυτά.
Καθόλου άσχημα.
Γνωρίζετε τι είναι η ενσυνειδητότητα;
Όχι, αλλά υποθέτω ότι θα πληρώσω πολλά για να μάθω.
Όχι, αυτό το μάθατε ήδη όσο περιμένατε έξω, τζάμπα.
-Μάλλον δεν πρόσεχα. -Αυτό ακριβώς είναι το θέμα.
Επί τρία λεπτά απ' έξω, σκεφτόσασταν αν θα ξαναχτυπήσετε το κουδούνι.
Σε πόσα από αυτά τα 180 δευτερόλεπτα σκεφτόσασταν κάτι άλλο;
Σε όλα;
Και πού ήσασταν;
Στο δικαστήριο,
στο γραφείο,
με τον πελάτη μου,
με την κόρη μου,
στον τελευταίο καβγά με τη γυναίκα μου.
Φτάνει για αρχή;
Άρα, στο μυαλό σας, ήσασταν σε πέντε μέρη ταυτόχρονα.
Και βιώνατε τα αισθήματα που σας προκαλούσαν αυτά.
Σας βοήθησε σε κάτι;
Μάλλον όχι, σωστά;
Τότε, γιατί το κάνατε;
Απλώς συνέβη.
Αν το έλεγε πελάτης μου στο δικαστήριο, θα του έλεγα να σκάσει.
Ενσυνειδητότητα θα πει ότι αυτό δεν θα συμβαίνει πια.
Μπροστά σε μια πόρτα, είστε μπροστά σε πόρτα.
Όταν μαλώνετε με τη γυναίκα σας, μαλώνετε.
Αλλά όταν είστε μπροστά σε μία πόρτα και μαλώνετε νοητικά με τη γυναίκα σας,
δεν έχετε ενσυνειδητότητα.
Είναι απλώς…
χαζό.
Πώς θα σταθώ μπροστά σε μια πόρτα με ενσυνειδητότητα;
Απλώς στέκεστε και δεν κάνετε τίποτα.
Μπλοκάρετε οτιδήποτε δεν έχει σχέση με το εδώ και τώρα.
-Κι αν η σκέψη μου περιπλανιέται; -Πάρτε ανάσα.
Η ανάσα είναι το βασικό εργαλείο της ενσυνειδητότητας.
Αν εστιάσουμε σ' αυτήν,
εστιάζουμε στη σύνδεση μεταξύ σώματος και πνεύματος
και μπορούμε να μειώσουμε την επιρροή των αρνητικών συναισθημάτων και στα δύο.
Ελάτε, θα σας δείξω.
Σταθείτε με τα πόδια στο άνοιγμα των ώμων.
Μύτες δαχτύλων μπροστά.
Γόνατα λίγο λυγισμένα.
Πολύ καλά.
Πρώτα, αναπνεύστε βαθιά.
Εισπνοή.
Και εκπνοή.
Εισπνοή.
Και εκπνοή.
Τώρα κλείστε τα μάτια.
Σταθείτε ήσυχα.
Σταθείτε εκεί
και δώστε σημασία μόνο στα φυσικά πράγματα.
Οι μυρωδιές στο δωμάτιο.
Η κίνηση του αέρα.
Το χαρακτηριστικό συναίσθημα όταν αγγίζετε κάτι συγκεκριμένο.
Ήχοι που συνήθως περνούν απαρατήρητοι.
Δεν υπάρχει οθόνη για την ταινία στο μυαλό σας,
καθώς οι αισθήσεις σας ασχολούνται πλήρως με το παρόν.
Και με την ανάσα σας
μπορείτε να εστιάσετε στα θετικά.
Κι αυτό θα αλλάξει τους μαλάκες γύρω μου;
Όχι. Αλλιώς, δεν θα ήμουν εδώ. Θα γιάτρευα τον κόσμο με την ανάσα.
Μπορείτε όμως να αλλάξετε πώς αντιδράτε στους μαλάκες.
Αν κάποιος στη δουλειά ή στο σπίτι σάς τρελαίνει,
αναπνεύστε.
Μην ανησυχείτε. Θα το κάνουμε μαζί για 12 βδομάδες.
Όχι μόνο θα πιείτε άφθονο πράσινο τσάι,
αλλά θα χειρίζεστε καλύτερα τους μαλάκες στη δουλειά.
Και θα δημιουργήσετε χρονονήσους για την κόρη σας
όπου θα εστιάζεται πλήρως σ' αυτήν.
Ούτε κινητό, ούτε δουλειά.
Μόνο η Έμιλι.
Θα τα καταφέρετε.
Πάμε ξανά.
Γυρίστε. Πόδια μπροστά. Στο άνοιγμα των ώμων.
Τα πόδια παράλληλα. Οι κοιλιακοί στηρίζουν το σώμα.
Εισπνοή.
Και εκπνοή.
Αρχικά, δεν ήταν εύκολο να μπει η ενσυνειδητότητα στη ρουτίνα μου.
Ντίμελ!
Πατήστε ολόκληρο το πέλμα.
Με μια ρευστή κίνηση.
Νιώστε συνειδητά κάθε χιλιοστό στο πέλμα του ποδιού σας.
ΝΤΡΑΓΚΑΝ Ζ. - ΑΠΑΝΤΗΣΗ
Στη δουλειά, ήταν ταμπού να μην απαντώ.
ΝΤΡΑΓΚΑΝ Ζ.
-Ναι. -Κατάλαβες;
Κατάλαβα.
Κατάλαβες;
Τα γόνατα ζεσταίνονται. Κρυώνουν.
Αλλά μόλις έκλεινε το κινητό, είχα λιγότερα παράπονα.
Ο Ντράγκαν έβριζε το σήμα και τους παρόχους.
Δημιούργησα χρονονήσους για την Έμιλι που δεν θα διέκοπτε κανείς.
ΑΝΑΠΑΝΤΗΤΕΣ ΚΛΗΣΕΙΣ ΝΤΡΑΓΚΑΝ Ζ., ΓΡΑΦΕΙΟ
Ο Μπράιτνερ όντως μας βοήθησε με την Καταρίνα.
Είπε ότι πρέπει να ζήσουμε χωριστά για λίγο
για να μπορέσω να εστιάσω.
Προς έκπληξή μου, η Καταρίνα χάρηκε μ' αυτό.
Χάρηκε που ο άντρας με τον οποίο μάλωνε μετακόμιζε αλλού,
ενώ ο άντρας που είχε παντρευτεί την επισκεπτόταν τακτικά.
Κι εγώ ήμουν μια χαρά. Βίωνα λιγότερη πίεση.
Έγινα πιο ενσυνείδητος και στη δουλειά.
Τα μικρά διαλείμματα για αναπνοές μειώνουν την ένταση που νιώθει κανείς
όταν ζηλεύει κάποιον.
Όχι κι άσχημα. Ήδη έγινε συνέταιρος.
Και ήρθε τρία χρόνια μετά από σας, Ντίμελ.
Σταθείτε και δώστε βάση μόνο στα φυσικά πράγματα.
Ήχοι που περνούν απαρατήρητοι.
Συγχαρητήρια.
Το πρώτο βήμα προς τη ενσυνειδητότητα. Ίσως δοκιμάσετε το προχωρημένο μάθημα.
ΚΟΒΟΥΜΕ ΤΑΧΥΤΗΤΑ ΣΤΗ ΓΡΗΓΟΡΗ ΛΩΡΙΔΑ
Ευχαριστώ.
ΝΤΙΜΕΛ
-Γεια. -Γεια.
-Τι κάνεις εδώ; -Τι; Δέκα δεν είχαμε πει;
Ναι, ακριβώς. Είναι δέκα.
-Ναι. -Μπαμπά!
Γεια! Εντάξει, γλυκιά μου;
-Ανυπομονώ. -Κι εγώ.
Ναι; Πάμε; Ωραία.
-Φέρε το σακίδιό σου. -Ναι.
Εντάξει.
Εδώ είναι τα πράγματά της.
Ένα σετ τη μέρα συν μια αλλαξιά.
-Ναι. -Τρία μαγιό.
Να την αλλάζεις όποτε κολυμπά για να μην πάθει ουρολοίμωξη.
Τα αγαπημένα της δημητριακά.
Μη βάζεις πολύ γάλα, αλλιώς θα λερώσει τα ρούχα της.
Να βάζεις αντηλιακό κάθε τέσσερις ώρες.
Η εφαρμογή λέει ότι ο δείκτης UV θα είναι στα ύψη αυτό το διήμερο.
Φρόντισε να μην κοιμάται αργά, αλλιώς αυτό θα την απορρυθμίσει.
Και κράτα τη μακριά από τους ηλίθιους μαφιόζους.
-Ναι. -Μπιορν, κατάλαβες;
Ναι, Καταρίνα.
Ορκίζομαι πως αν αντιληφθώ την παραμικρή μαφιόζικη νότα,
θα το ακυρώσω.
Προφανώς.
Θα πάμε αλλού. Δεν θα χαλάσουμε το σπα διήμερό σου.
-Το θέμα είναι η Έμιλι, όχι εγώ. -Ναι.
Λέει ότι έχει μια χρονονήσο με τον μπαμπά για μια βδομάδα.
Χρονονήσος!
Μπιορν, σοβαρολογώ. Είναι ευθύνη σου να πετύχει αυτό.
Δεν έχετε ξαναφύγει μαζί.
Σαββατοκύριακο! Ναι!
Καταρίνα, εγγυώμαι ότι όλα θα πάνε τέλεια.
Εντάξει;
Για την Έμιλι, για μένα και για σένα.
Θέλω να κολυμπήσω. Έλα, μπαμπά.
Εντάξει.
-Εντάξει. -Μπαμπά!
Όταν γυρίσεις, πρέπει να συζητήσουμε το νηπιαγωγείο της.
-Μέχρι στιγμής, έχουμε μόνο απορρίψεις. -Ναι. Εντάξει.
-Το αντηλιακό. -Ναι.
Η βαλίτσα.
Αυτά είναι όλα;
-Ναι. -Εντάξει.
-Τσάο. -Γεια.
-Κάθε τέσσερις ώρες! -Ναι.
Μπαμπά, δεν μπορώ να φάω άλλο.
Εντάξει. Περίμενε.
Τόσο πολύ;
Αυτό ήταν όλο; Ναι;
Ορίστε.
Πάει.
ΝΤΡΑΓΚΑΝ Ζ.
Σκατά.
Μη λες σκατά.
Fuck.
Καλύτερα έτσι.
Μην το σηκώσεις.
Μα μπορεί να υπάρχει θέμα με το σπίτι όπου πηγαίνουμε.
Όπως, ας πούμε, να κάνει ο Ντράγκαν πάρτι με 20 πόρνες και κόκα.
-Ναι; -Πού είσαι, δικέ μου;
Γεια, Ντράγκαν. Έχω την Έμιλι εδώ και σ' ακούει.
-Πηγαίνουμε στο… -Χέσε την Έμα-Λου.
Σε χρειάζομαι εδώ. Τώρα. Θα πάμε για παγωτό.
Ναι! Παγωτό!
Παγωτό!
Δεν ήταν το παγωτό που κατάλαβε η Έμιλι.
Ήταν κωδικός.
Ο Ντράγκαν τον είχε πει μόνο μία φορά σε μεγάλη ανάγκη.
Σημαίνει ότι πρέπει να πάω εκεί.
Άσχετα του πού είμαι ή τι κάνω.
Όλα καλά, μπαμπά;
Ναι.
Πρέπει να πεταχτώ για λίγο στο γραφείο. Αλλά μετά θα πάμε αμέσως για παγωτό.
Ναι!
Υποθέτω ότι δεν έχετε κανένα ραντεβού με πελάτες σήμερα;
Κι όμως, έχω.
Οπότε, θέλω να μάθω αν η δις Κέρνερ είναι εδώ σήμερα.
Οι εκπαιδευόμενοι είναι για τους συνεταίρους, όχι τους υπαλλήλους.
Και σίγουρα δεν είναι νταντάδες.
Θα το γνωρίζατε, αν ήσασταν ικανός να φροντίζετε ένα παιδί.
Κα Μπρέγκεντς.
Λυπάμαι πάρα πολύ που είστε πικραμένη
επειδή βγάζετε μόνο ένα κλάσμα όσων βγάζουν οι δικηγόροι
για τους οποίους δουλεύετε και Σαββατοκύριακα, ελλείψει οικογένειας.
Αλλά το να ασκείτε ανελέητα τη λίγη εξουσία που σας δόθηκε
δεν θα σας βοηθήσει να διαχειριστείτε την απογοήτευσή σας.
Έλα, Έμι. Θα δούμε μόνοι μας αν είναι εδώ η Ντόρο.
Μπαμπά, εδώ ζει η γριά κυρία;
Ναι, κατά κάποιον τρόπο.
Η γριά κα Μπρέγκεντς φροντίζει να είναι όλα εντάξει εδώ.
-Γεια, Ντόρο. -Γεια.
Να κάτσει η κόρη μου κανένα μισάωρο μαζί σας όσο ζωγραφίζετε;
Υπήρχε ένα παγωτατζίδικο στο ισόγειο που συνήθως ήταν κλειστό.
Το είχα νοικιάσει μέσω μιας θυγατρικής του Ντράγκαν.
Ήταν εκπιπτόμενα έξοδα.
Στους χώρους των υπαλλήλων έφτανες μόνο με το ασανσέρ.
Υπήρχαν μόνο δύο κλειδιά για να μπεις.
Ένα για τον Ντράγκαν κι ένα για μένα.
ΥΠΟΓΕΙΟ
Επιτέλους.
Πού ήσουν;
Πήγαινα στη λίμνη με την Έμιλι.
Ποια είναι η Έμιλι;
Η κόρη μου.
Ναι, το ξέρω.
Λατρεύω τα παιδιά.
Ωραία. Τι έγινε;
Καταζητούμαι.
Γιατί;
Επειδή ένα βαποράκι μελανιάστηκε λίγο.
-Γιατί καταζητείσαι εσύ; -Γιατί εγώ τον μελάνιασα.
Κι επειδή ο αλήτης είναι νεκρός.
-Ορίστε; -Ναι, νεκρός.
Μάλιστα.
Εντάξει. Τι ακριβώς συνέβη;
Ο Τόνι είπε ότι κάποιος πουλά μισοτιμής ναρκωτικά στην περιοχή μας.
Καλώς, αλλά γιατί δεν το χειρίστηκε ο Τόνι ως υπεύθυνος των ναρκωτικών;
Οι άντρες του Μπόρις έφταιγαν.
Του 'παν ότι το βαποράκι θα παρέδιδε ναρκωτικά στον Ίγκορ σε ένα πάρκινγκ.
Τα έσπρωχνε στη δική μας περιοχή.
Ήμασταν στη γειτονιά.
Κι αυτό αρκούσε για να πας να τον σκοτώσεις;
Δεν κατάλαβες; Δεν σάπισα αυτόν μέχρι θανάτου.
Σάπισα τον Ίγκορ. Τον Ίγκορ του Μπόρις.
Όταν το αφεντικό ενός καρτέλ σκοτώνει το δεξί χέρι άλλου αφεντικού καρτέλ,
αυτό είναι πολύ κακό.
Ναι, το ξέρω!
Αλλά με τον Σάσα απλώς θέλαμε να του δείξουμε τα όρια της περιοχής.
Μετά, ξέφυγε λίγο.
Αφεντικό.
Όχι τώρα.
Εντάξει.
Υπάρχουν μάρτυρες;
Άρα, ναι.
Ναι. Ένα τουριστικό κωλοπούλμαν μπήκε στο πάρκινγκ.
-Με μυωπικούς συνταξιούχους, έτσι; -Όχι, με 12χρονα κωλόπαιδα.
Σε σχολική εκδρομή.
-Μάλιστα. Και πόσα το είδαν; -Δεν ξέρω.
Πόσα χωράνε σε ένα πούλμαν; Καμιά πενηνταριά.
Πόσα είχαν κινητά και το τράβηξαν όλο αυτό;
Μάλλον όλα. Θεωρώ ότι τα παίρνουν πολύ νωρίς αυτά.
Μιλάμε για 50 βίντεο που σε δείχνουν να δέρνεις κάποιον μέχρι θανάτου
μπροστά σε 50 παιδάκια σχολείου, σωστά;
Ναι.
Έχουν ανεβεί ήδη τα βίντεο;
Ναι.
Αλλά είναι κουνημένα.
Μπορούμε να κάνουμε ένσταση. Δείξ' του.
Βοήθεια!
Ο Ίγκορ είναι αυτός;
Αυτός εδώ. Αυτός είμαι εγώ.
Ναι.
Γιατί καίγεται;
Του βάλαμε λίγο φωτιά στον κώλο. Σου είπα ότι ξέφυγε λίγο το πράγμα.
Και το βαποράκι;
Να το θέμα! Δεν είχε ναρκωτικά.
Ήθελε να πουλήσει χειροβομβίδες στον Ίγκορ.
Αλλά ο κώλος του Ίγκορ ήδη καιγόταν.
Πες μου, μήπως η πληροφορία για τα ναρκωτικά ήταν καμιά φάρσα
και εξαιτίας της τώρα είμαστε στα σκατά;
Πού να ήξερα ότι θα ερχόταν το κωλοπούλμαν με παιδιά;
Τι σόι οδηγός πηγαίνει παιδάκια σε πάρκινγκ νυχτιάτικα
όπου ο κόσμος κάνει δουλειές;
Ποιος το κάνει αυτό; Δεν τα κάνεις αυτά!
Τα λατρεύω τα παιδιά.
Εντάξει.
Έρχεται εδώ!
Δεν είδατε τίποτα. Θα σας σκοτώσω όλους!
Μάλιστα.
Τι περιμένεις να κάνω;
-Εσύ είσαι ο δικηγόρος. Τακτοποίησε το. -Ναι, ακριβώς, δικηγόρος. Όχι καθαριστής.
Έχω κι εγώ τα όριά μου όταν γαμιέται τόσο η φάση.
Κάνε τα δικηγορικά σου τώρα!
Αλλιώς εσύ θα φας χώμα!
Ακούς;
Πάψε να βαριανασαίνεις!
Εντάξει, πρώτη λύση.
Παραδίνεσαι.
Αλλά δεν θα σε βγάλω γρήγορα με τόσα στοιχεία.
-Να παραδοθώ; -Καλά, δεύτερη λύση.
Δεν παραδίνεσαι.
Αλλά τότε το πρόβλημά σου είναι ο Μπόρις, όχι η αστυνομία.
Χρόνια τώρα έχουμε ξεκάθαρους ρόλους.
Εγώ προβλήματα, εσύ λύσεις.
Οπότε, εμπρός!
Λύση!
Κρύψου μέχρι να καταλαγιάσουν όλα.
Για καμιά 30 με 40 χρόνια.
Αυτό θα κάνουμε.
-Πλάκα ήταν. -Γιατί;
Δεν μπορείς να βγεις από το κτίριο. Παντού έχει μπάτσους με πολιτικά.
Θα μπω στο πορτμπαγκάζ σου. Θα με βγάλεις από την πόλη.
Όχι, να χαρείς. Έχω το παιδί μαζί μου.
-Δεν θα αλωνίζω στην Ευρώπη. -Μόνο έξω από την πόλη!
Και το παιδί είναι τέλεια κάλυψη. Η Έμα.
Έμιλι. Της ρημάζεις το διήμερο. Και τη λένε Έμιλι.
Χέσε το κωλόπαιδο! Για τη ζωή μου μιλάμε!
Πάω στο υπόγειο πάρκινγκ. Φέρε το παιδί σου.
Μετά, θα με πας στο σπίτι στη λίμνη.
Με την Εμίλιά σου.
Τη λένε Έμιλι, μαλάκα!
Τι;
Κανείς δεν με αποκαλεί μαλάκα.
Είσαι τυχερός που σε χρειάζομαι, αλλιώς θα 'σουν νεκρός. Κι η κόρη σου.
Καταλαβαίνεις;
Ναι. Κατάλαβα.
Ωραία.
Και τότε, συνέβη.
Σαν μια ουράνια αχτίδα από τα σύννεφα της ψυχής μου,
ένιωσα μια απόλυτη γαλήνη.
Έπρεπε να μείνω στη στιγμή,
όπως με δίδαξαν ο Μπράιτνερ και η ενσυνειδητότητα.
Όταν οδηγώ αμάξι απόδρασης, οδηγώ αμάξι απόδρασης.
Κι όταν είμαι στη λίμνη, είμαι στη λίμνη.
Ήταν τόσο απλό.
Δεν υπήρχε λόγος να σκέφτομαι πέρα από αυτό.
Δεν ήξερα τι θα γινόταν αργότερα.
Μπαμπά!
Συνειδητοποιούσα ότι αθετούσα τη συμφωνία με την Καταρίνα.
Ακόμα χειρότερα, ότι θα οδηγούσα με έναν ψυχοπαθή στο πορτμπαγκάζ
στο εξοχικό όπου είχα σχεδιάσει να χαλαρώσω με την κόρη μου.
Σκεφτόμουν την Έμιλι. Σκεφτόμουν τη ζωή μου.
Αν ήθελα να σωθούν, έπρεπε να κάνω ό,τι ζητούσε ο Ντράγκαν.
Κι αν έκανα ό,τι ζητούσε ο Ντράγκαν,
τίποτα δεν θα ήταν ξανά το ίδιο.
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ ΚΑΡΣΤΕΝ ΝΤΟΥΣΕ
Υποτιτλισμός: Λιουμπίνκα Δημητρόβα